નાણાપ્રધાન અરુણ જેટલીએ આજે લોકસભામાં રજૂ કરેલા તેમના અને નરેન્દ્ર મોદી સરકારના પ્રથમ બજેટમાં નોકરિયાત વર્ગને રાહતો આપી હતી અને બીજી તરફ આર્થિક વૃદ્ધિને વેગ આપવા માટે ઘરેલુ તેમ જ વિદેશી રોકાણકારો માટે પ્રોત્સાહનોની દરખાસ્ત કરી હતી. બજેટમાં આવકવેરા મુક્તિની મર્યાદા વધારીને અઢી લાખ રૃપિયા અને આવકવેરા ધારાની કલમ ૮૦સી હેઠળ વ્યક્તિગત રોકાણો પરની કરમુક્તિની મર્યાદા દોઢ લાખ રૃપિયા કરાઇ છે. સ્વ-ઉપાર્જિત મિલકત માટેની હાઉસિંગ લોન પરની વ્યાજમુક્તિની મર્યાદા પણ રૃા.૫૦,૦૦૦ના વધારા સાથે બે લાખ રૃપિયા થઇ છે.